kardosdrur/scandi-wiki huggingface dataset:
Mechtersen

Mechtersen er en kommune i den nordvestlige del af Landkreis Lüneburg i den tyske delstat Niedersachsen, og er indbyggermæssigt den mindste kommune i Samtgemeinde Bardowick. Kommunen ligger i nordenden af Lüneburger Heide.

Nabokommuner 
Nabokommuner er Radbruch, Vögelsen, Reppenstedt, Kirchgellersen og Reppenstedts Eksklave Dachtmisser Bruch.

Eksterne kilder/henvisninger 

 Kommunens websted
Derek Johnstone

Derek Joseph Johnstone (født 4. november 1953 i Dundee, Skotland) er en tidligere skotsk fodboldspiller (angriber/forsvarer) og manager.

Johnstone tilbragte størstedelen af sin karriere i Glasgow-storklubben Rangers. I løbet af sine 14 sæsoner i klubben var han blandt andet med til at vinde tre skotske mesterskaber, fem pokaltitler og Pokalvindernes Europa Cup. Udover tiden hos Rangers havde han kortvarige ophold hos Chelsea, Dundee United og Partick Thistle, hos sidstnævnte som spillende manager.

Johnstone spillede desuden 14 kampe og scorede to mål for det skotske landshold. Hans første landskamp var et opgør mod Wales 12. maj 1973, hans sidste en kamp 19. december 1979 mod Belgien.

Han repræsenterede sit land ved VM i 1978 i Argentina, men kom dog ikke på banen i turneringen, hvor skotterne blev slået ud efter det indledende gruppespil.

Johnstone blev i 2008 medlem af Scottish Football Hall of Fame.

Titler 
Skotsk mesterskab
 1975, 1976 og 1978 med Rangers

Skotsk FA Cup
 1973, 1976, 1978, 1979 og 1981 med Rangers

Skotsk Liga Cup
 1971, 1976 og 1978, 1979 og 1982 med Rangers

Pokalvindernes Europa Cup
 1972 med Rangers

Referencer 

Fodboldspillere fra Skotland
Fodboldspillere fra Rangers F.C.
Fodboldspillere fra Chelsea F.C.
Fodboldspillere fra Dundee United F.C.
Fodboldspillere fra Partick Thistle F.C.
Fodboldtrænere fra Skotland
Personer fra Dundee
Medlemmer af Scottish Football Hall of Fame
Deltagere ved verdensmesterskabet i fodbold 1978
Radbruch

Radbruch er en kommune i den nordvestlige del af Landkreis Lüneburg i den tyske delstat Niedersachsen, og er en del af Samtgemeinde Bardowick. Byen ligger ved jernbanen Hannover - Hamborg.

Eksterne kilder/henvisninger
Vögelsen

Vögelsen er en kommune i den nordvestlige del af Landkreis Lüneburg i den tyske delstat Niedersachsen, og er en del af Samtgemeinde Bardowick.

Geografi 
Vögelsen ligger omkring 5 km nordvest for Lüneburg syd for Bundesautobahn 39, mellem byerne Lüneburg, Reppenstedt, Dachtmissen, Mechtersen og Bardowick.

Eksterne kilder/henvisninger 

 Kommunens websted
Anne-Marie Wivel

Anne-Marie Wivel (født Nørrekjær den 26. juli 1944) er en dansk erhvervskvinde.

Hun er uddannet lægesekretær, merkonom og HD i organisationsteori og arbejdssociologi og er medlem af censorformandskabet for de erhvervsøkonomiske uddannelser.

Hun blev administrerende direktør for den audiovisuelle virksomhed Lydia, informationschef hos Christian Rovsing A/S og adm. direktør for Dagbladet Information. Hun fortsatte som adm. direktør for Det fri Aktuelt og kom dernæst som chef til trykkeriet NB Rotation. 

I 2001 blev Wivel rektor for Den Grafiske Højskole og var fra 2008 til 2011 rektor for Danmarks Medie- og Journalisthøjskole.

Hun har været kommunalpolitiker for Venstre, først i Søllerød Kommunalbestyrelse og siden fra 2007 til 2009 som medlem af Rudersdal Kommunalbestyrelse.

Hun har været gift tre gange: Første gange med godschef Peter Heiberg, anden gang med jurist Hans Blixenkrone-Møller og tredje gang - fra 1995 til 2002 - med Peter Wivel.

Kilder 
 "Navne", Jyllands-Posten, 26. juli 2014.
 "Lykken blev dynamisk rektorjob", B.dk, 26. juli 2014.
 Profil hos Rudersdal Kommune 

Personer i Kraks Blå Bog
Anne-Marie
Erhvervsfolk fra Danmark
Erhvervskvinder
Skolefolk fra Danmark
Kommunalbestyrelsesmedlemmer fra Venstre
Danskere i 1900-tallet
Danskere i 2000-tallet
Peter Heiberg

Peter Heiberg er navnet på flere personer:

 Peter Heiberg (botaniker) (1837-1875) – dansk botaniker (Peter Andreas Christian Heiberg)
 Peter Heiberg (godschef) (født 1940) – dansk ingeniør og godschef
 Peter Andreas Heiberg (1758-1841) – dansk forfatter
 Peter Wilken Heiberg (1840-1920) – dansk overlæge, dr.med.
Wittorf

Wittorf er en kommune i den nordvestlige del af Landkreis Lüneburg i den tyske delstat Niedersachsen, og er en del af Samtgemeinde Bardowick.

Geografi 
Wittorf ligger syd for Elben på Lüneburger Heide. Den ligger nord for Bardowick, øst for Handorf, vest og syd for Barum; Mod nord ligger også kommunen Marschacht i Landkreis Harburg. Floden Ilmenau løber gennem kommunen.

Eksterne kilder/henvisninger
Luftschiffbau Zeppelin

Luftschiffbau Zeppelin GmbH (forkortet LZ) er et tysk firma, som i starten af 1900-tallet var førende indenfor design og produktion af stive luftskibe, specielt den såkaldte zeppeliner-type.
Firmaet der lå i Friedrichshafen ved Bodensee i delstaten Baden-Württemberg i det sydlige Tyskland, blev stiftet af grev Ferdinand von Zeppelin.

Historie  
 
Grev von Zeppelin havde arbejdet på forskellige styrbare stive luftskibs-prototyper fra så tidligt som 1885 og hans første luftskib kom ud at flyve år 1900.
Forskningen var i begyndelsen finansieret af greven selv, ved private donationer og endda et lotteri.

I 1908 annonceredes en 24-timers testflyvning som imidlertid undervejs endte med et spektakulært havari, som vakte en overvældende offentlige sympati. Herefter iværksattes landsindsamlingen 'Zeppelinspende des deutschen Volkes' til støtte af Zeppelin-stiftelsen. Donationerne på over 6 millioner tyske mark dannede grundlag for oprettelsen af et anpartsselskab med begrænset hæftelse, Luftschiffbau Zeppelin GmbH.

De næste år op til og under 1. verdenskrig gik udviklingen stærkt.
 1909 oprettedes Luftfahrzeug-Motorenbau GmbH af grev Zeppelin sammen med Karl Maybach til udvikling af motorer til luftskibene. Firmaet flyttede 1912 til Friedrichshafen og skiftede 1918 navn til Maybach-Motorenbau GmbH. I dag er MTU Friedrichshafen firmaets moderne efterfølgere.
 1909 oprettedes DELAG (Deutsche Luftschiffahrts-Aktiengesellschaft) som verdens første kommercielle luftfatsselskab.
 1912 grundlagdes Flugzeugwerke Friedrichshafen med specialiseret produktion af vandfly.
 1914 begyndte Claude Dornier at bygge fly for LZ og skabte 1922 sit eget firma Dornier.
 1915 grundlagdes ZF Friedrichshafen som en tandhjulsfabrik til levering af dele til luftskibenes motorer.
 1917 indledtes samarbejde med amerikanske Goodyear for at bygge zeppelinere i USA og for at lette forholdet oprettedes Goodyear-Zeppelin Corporation. Partnerskabet sluttede ved 2. verdenskrigs udbrud, men det amerikanske selskab fortsatte med at bygge luftskibe under navnet Goodyear

Luftschiffbau Zeppelin indstillede produktionen i 1938 og operationer 1940, men begyndte under 2. verdenskrig hemmelig produktion af raketdrivstoftanke og skrog til V-2 raketterne. Efter engelsk bombning af fabriksanlæget flyttedes produktionen til Mittelwerk.

I 1993 oprettedes Zeppelin Luftschifftechnik GmbH (ZLT) i Friedrichshafen på initiativ af hovedindskyderne Luftschiffbau Zeppelin GmbH og tandhjulsfabrikken ZF Friedrichshafen, efter der 1990 var indsendt patentansøgning om et "halvstift luftskib med tryk-støttede skrog". Den indledte udvikling og produktion af halvstive luftskibe under betegnelsen Zeppelin NT (Zeppelin Neuer Technologie). Den første flyvning fandt sted i 1997 og i 2001 fulgte nygrundlæggelsen af Deutsche Zeppelin-Reederei (DZR) som et 100 % ejet datterselskab af ZLT for at drive kommerciel flyvning med Zeppelin NT-luftskibe.

Flyproducenter fra Tyskland
Luftskibe
Sky-Watch



Virksomheden 
Sky-Watch A/S er et dansk firma som udvikler og producerer UAV'er (eng. unmanned aerial vehicle) også kaldet droner. Virksomheden blev grundlagt i 2009 og har hovedsæde i Støvring, Danmark.

Produkter 
Virksomheden udvikler, producerer og sælger UAV/dronesystemerne Cumulus, Heidrun Mapping, Heidrun EO/IR og Huginn X3. Dronerne er kategorisert som bruger-venlige, semi-small og håndbårne. UAV systemerne genererer høj-præcision data og bruges primært til 3D kortlægning af store landområder, indsamling af GIS data eller live-video feed.

Kilder og referencer 

Teknologi
UAV og droner
Etableret i 2009
Virksomheder i Rebild Kommune
Anders Olesen

Der findes flere personer med navnet Anders Olesen

 Anders Olesen (forfatter) (født 1949), dansk forfatter.
 Anders Olesen (jurist) (1854-1929), dansk jurist og bygherre.

Se også 
 Anders
 Olesen
Franz Stabbert

Franz Stabbert (13. februar 1881 Kulm  – 20. oktober 1917 Lorraine i Frankrig) var en tysk marineofficer og luftskibskaptajn, som var stationeret på luftskibsbaserne i Tønder, Friedrichshafen, Hannover, Seddin i Bagpommern (ved den nuværende polske by Słupsk) og Ahlhorn sydvest for Bremen.

Stabbert var luftskibskaptajn på 60 togter med følgende af den Kaiserliche Marines luftskibe:

 Luftskib L 7 fra 5. september 1915 til 16. november 1915. (20 togter fra Tønder)
 Luftskib L 20 fra 29. december 1915 (16 togter). Ankom 18. januar 1916 til basen i Tønder, blev 21. februar 1916 forflyttet til Seddin og 6. april 1916 igen til Tønder. Havarerede 3. maj 1916 i Hafrsfjord ved Stavanger i Norge og besætningen blev interneret. Slap først fri efter seks måneder.  
 Luftskib L 23 fra 20. december 1916 til 23. januar 1917. (2 togter fra Tønder)
 Luftskib L 44 fra 5. april 1917 (22 togter). Deltog fra Ahlhorn natten mellem 19. og 20. oktober 1917 i det såkaldte silent raid-bombetogt med i alt 11 luftskibe, bl.a. L 45 og L 54 fra Tønder. L 44 blev i stormen ført over Frankrig og i 6 km højde skudt i brand af det franske hær-artilleris 174. sektion over Chenevières og Saint-Clément sydøst for Lunéville i departementet Meurthe-et-Moselle og region Lorraine (sydøst for Nancy). Besætningen styrtede i døden og blev begravet i byen Gerbéviller.

Noter 
 Kapitänleutnant Franz Stabbert - zeppelin-museum.dk
 Stabbert, Franz - frontflieger.de

Se også 
 :de:Luftschiffhafen Seddin
 :de:Flugplatz Ahlhorner Heide
 :fr:Chenevières
 :fr:Saint-Clément (Meurthe-et-Moselle)
 :fr:Lunéville
 :fr:Gerbéviller

Tysklands militære personel i 1. verdenskrig
Luftskibsbasen i Tønder
Omkomne ved ballonulykker
US Open Series

US Open Series er en sammenslutning af syv tennisturneringer i Nordamerika på ATP World Tour og/eller WTA Tour, der bliver spillet i de fem sidste uger inden US Open.

I de syv turneringer opnår deltagerne i herre- og damesingle point til en særlig rangliste, afhængig af hvor langst spilerne når i turneringerne. De tre bedste kvinder og de tre bedste mænd på denne rangliste vinder en bonus, hvis størrelse afhænger af spillerens placering på ranglisten og vedkommendes resultat i US Open. Hvis en spiller f.eks. vinder både US Open Series og US Open-titlen, så udløses en bonus på $ 1.000.000. 

Fra 2012 til 2018 er serien sponsoreret af Emirates Airline og markedsføres derfor under sponsornavnet Emirates Airline US Open Series.

Historie 
Indtil 2004 blev mange af de nordamerikanske turneringer ikke tv-transmitteret. Undtagelserne var ATP World Tour Masters 1000-turneringerne i Canada og Cincinnati. Som et forsøg på at skabe mere fokus på de amerikanske tennisturneringer og få dem tv-transmitteret blev US Open Series oprettet i 2004. Der transmitteres nu i alt ca. 50 timers tv fra de fem ikke-Masters turneringer, ca. 2 timer hver dag i finaleweekenderne, primært på ESPN2. CBS og Tennis Channel dækker også en del af turneringerne.

I 2005 blev Kim Clijsters den første spiller, der vandt både US Open Series og US Open, og modtog dermed $ 2,2 millioner, den indtil største pengepræmie i kvindesport. I 2010 vandt hun igen $ 2,2 millioner, denne gang $ 1,7 millioner for US Open-titlen og $ 500.000 i bonus for andenpladsen i US Open Series.

I 2007 blev Roger Federer den første mandlige spiller, der vandt både US Open Series og US Open-titlen, hvilket gav en samlet præmie  på 2,4 millioner dollars, heraf $ 1,4 millioner for titlen og $ 1 million i form af US Open Series-bonus.

I 2013 vandt både Serena Williams og Rafael Nadal US Open efter at have vundet US Open Series. På grund af flere stigninger i pengepræmierne gennem årene, overgik de to spillere Roger Federers rekord ved hver at vinde 3,6 millioner dollars.

Turneringer 

I 2014 består US Open Series af følgende turneringer:

Pointfordeling 

Spillerne opnår point til US Open Series afhængig af hvor langt de når i turneringerne. De er flere point på spil i turneringerne i kategorierne ATP World Tour Masters 1000 og WTA Premier 5, dvs. turneringerne i Canada og Cincinnati. Siden 2008 har pointfordelingen været som følger.

Resultater

Spillere med US Open Series bonus 

Nedenfor er angivet de spillere, der i hver sæson er sluttet i top 3 i US Open Series, deres pointtotal samt deres resultat i US Open. Bemærk, at kun spillere, der opnår point i mindst to US Open Series-turneringer kan indgå i top 3.

Mænd

Kvinder

Vindere af turneringer i US Open Series

Mænd

Kvinder

Rekorder 
Opdateret efter US Open Series 2013.

Kilder / eksterne henvisninger 
 US Open Series

Referencer 

Tennisturneringer
Sport i Nordamerika
Etableret i 2004
Good Morning, Vietnam

Good Morning, Vietnam er en amerikansk film fra 1987, instrueret af Barry Levinson.

Filmen havde dansk premiere den 2. december 1988. Robin Williams blev nomineret til en Oscar for bedste mandlige hovedrolle. Han vandt en Golden Globe i stedet for.

Handling 

I 1965 ankommer Adrian Cronauer (Williams) til Saigon, Vietnam, og skal arbejde som discjockey for den lokale U.S. Army radiostation. "Goooooood morning, Vietnaaaaam" er den sjove og småtossede discjockey Adrians morgenråb til de amerikanske soldater. Hans udsendelser overskrider de officielle programregulativer med flere dagsmarcher, men snart er Adrian Cronauer blevet soldaternes idol, officerernes mareridt.

Medvirkende 
 Robin Williams – Airman Second Class Adrian Cronauer
 Forest Whitaker – Private First Class Eddie M. Garlick
 Chintara Sukapatana – Trịnh, en vietnamesisk skolflicka
 Tung Thanh Tran – Phan Dục Tô (a.k.a. Tuan), Trịnh's bror
 Bruno Kirby – Second Lieutenant Steven Hauk
 Robert Wuhl – Staff Sergeant Marty Lee Dreiwitz
 J. T. Walsh – Sergeant Major Phillip Dickerson
 Noble Willingham – Brigadier General Taylor
 Richard Edson – Private Abersold
 Richard Portnow – Sergeant Dan 'The Man' Levitan
 Floyd Vivino – Private Eddie Kirk
 Juney Smith – Sergeant Phil McPherson
 Dan Stanton – Censor #1
 Don Stanton – Censor #2

Referencer

Ekstern henvisning 
 

Amerikanske film fra 1987
Komediefilm fra USA
Film instrueret af Barry Levinson
Krigsfilm fra USA
Samtgemeinde Gellersen

Samtgemeinde Gellersen er en Samtgemeinde ("fælleskommune" eller amt) i den vestligste del af Landkreis Lüneburg, beliggende vest for byen Lüneburg, i den tyske delstat Niedersachsen.
Administrationen ligger i byen Reppenstedt.

Kommunerne i Samtgemeinde 
Samtgemeinde Gellersen består af kommunerne:
 Kirchgellersen,
 Reppenstedt (med Dachtmissen),
 Südergellersen (med Heiligenthal)
 Westergellersen.

Eksterne kilder/henvisninger 

 Officielt Websted
Danny McGrain

Daniel Fergus "Danny" McGrain (født 1. maj 1950 i Glasgow, Skotland) er en tidligere skotsk fodboldspiller (forsvarer) og manager.

McGrain tilbragte stort set hele sin karriere hos Celtic F.C. i fødebyen Glasgow. Han spillede hele 17 sæsoner for klubben, og var blandt andet med til at vinde ni skotske mesterskaber. Efter at have spillet over 400 ligakampe for klubben skiftede han i 1987 til Hamilton Academical, hvor han spillede den sidste sæson af sin karriere.

McGrain spillede desuden 62 kampe for det skotske landshold. Hans første landskamp var et opgør mod Wales 12. maj 1973, hans sidste en VM 1982-kamp mod Sovjetunionen 22. juni 1982.

Han repræsenterede sit land ved både VM i 1974 i Vesttyskland og VM i 1982 i Spanien. Han nåede i alt at spille fem VM-kampe, tre i 1974 og to i 1982.

McGrain blev i 2004 indlemmet i Scottish Football Hall of Fame.

Titler 
Skotsk mesterskab
 1971, 1972, 1973, 1974, 1977, 1979, 1981, 1982 og 1986 med Celtic

Skotsk FA Cup
 1974, 1975, 1977, 1980 og 1985 med Celtic

Skotsk Liga Cup
 1974 og 1983 med Celtic

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra Hamilton Academical F.C.
Fodboldtrænere fra Skotland
Personer fra Glasgow
Medlemmer af Scottish Football Hall of Fame
Deltagere ved verdensmesterskabet i fodbold 1974
Deltagere ved verdensmesterskabet i fodbold 1982
Mrs. Doubtfire

Mrs. Doubtfire er en amerikansk komediefilm fra 1993, baseret på romanen Alias Madame Doubtfire af Anne Fine. Filmen blev instrueret af Chris Columbus.

Handling

Skuespilleren Daniel Hillard (Robin Williams) er noget af legebarn, som elsker sine tre børn og sin kone, men en dag får konen Miranda (Sally Field) nok og forlanger skilsmisse. Da Miranda vil ansætte en husholderske, klæder Daniel sig ud som en bastant, midaldrende, britisk husholderske og får job hos sin gamle familie, og meget længe aner ingen uråd.

Medvirkende
 Robin Williams som Daniel Hillard
 Sally Field som Miranda Hillard
 Lisa Jakub som Lydia Hillard
 Matthew Lawrence som Chris Hillard
 Mara Wilson som Natalie Hillard
 Pierce Brosnan som Stu Dunmeyer
 Harvey Fierstein som Frank Hillard
 Polly Holliday som Gloria Cheney
 Robert Prosky som Jonathan Lundy
 Anne Haney som Fru Sellner

Referencer

Eksterne henvisninger

 

Amerikanske film fra 1993
Komediefilm fra USA
Film instrueret af Chris Columbus
Bakkens Oscar

Bakkens Oscar er en pris opkaldt efter "Bakkekongen" og teltholder Oscar Pettersson, som hvert år siden 1972 er blevet uddelt til "en person, som har udvist ganske særlig fantasi og initiativ til gavn og glæde for Dyrehavsbakken".

Modtagere 

 1971: Oscar Pettersson, Teltholder
 1972: Hugo Stefansen, Teltholder
 1972: Chr. Rhedin, Teltholder
 1973: Erico Lund, Pjerrot
 1974: Dirch Passer, Skuespiller
 1975: Bent Axel Hassebart, Teltholder
 1976: Gurli Bang, Kunstner
 1977: Uffe Hansen, Forfatter
 1978: Bro Brille, Journalist
 1979: Sejr Volmer-Sørensen, Tidl. Cirkusrevydirektør 
 1980: Kurt 'Andy' Andersen, Teltholder
 1981: A. Tage-Jensen, Skovridder
 1982: Ib Eisner, Kunstmaler 
 1983: Prins Henrik
 1984: Ingen
 1985: Torben "Træsko" Pedersen, Teltholder
 1986: Josva Christensen, Rutschebanebestyrer
 1987: Hjørdis Andersen, Pressesekretær
 1988: Lisbet Dahl, Skuespiller 
 1989: Bjørn Wiinblad, Kunstner 
 1990: Ib Groth Rasmussen, Pjerrot 
 1991: Jeppe Eisner, Kunstmaler
 1992: Tove Pedersen, Syngepige
 1993: Grethe Sønck, Skuespiller 
 1994: Georg Poulsen, Formand for Dansk Metal
 1995: John Sigurdsson, Teltholder
 1996: Jørgen de Mylius, Studievært
 1997: Kai Aage Ørnskov, Borgmester
 1998: Bent Klingenberg, Entreprenør
 1999: Asger Hansen, Sygehusdirektør
 2000: Dot Wesmann, Teltholder og Bakkesangerinde
 2001: Ulf Pilgaard, Skuespiller 
 2002: Alex Holm, Teltholder
 2003: Johnny Reimar, Entertainer 
 2004: 'Lille Palle' Andersen Dahl, Entertainer
 2005: Benny Schumann, Cirkusartist 
 2006: Bjarne Lisby, Entertainer 
 2007: Sigurd Barrett, Entertainer 
 2008: Klaus Waage, Skovridder
 2009: Flemming Barfod, Teltholder
 2010: Viggo 'Fald-ned Viggo' Sørensen, Teltholder
 2010: Helmuth 'Muddi' Thomas, Teltholder
 2011: James Price, Komponist 
 2012: Allan Mylius Thomsen, Byhistoriker og skribent 
 2013: Lilian Matzen, Teltholder
 2014: Lise Nørgaard, Forfatter
 2015: Korsbæk v/fam. Pedersen, Teltholder
 2016: Jørn Sigurdsson, Teltholder
 2017: Sofia Osmani, Borgmester
 2018: Kurt Flemming, Pjerrot
 2019: Morten Eisner, Skuespiller & Gøgler
 2020: Ingen
 2021:

Referencer 

Oscar
Hædersbevisninger fra Danmark
Etableret i 1971
Sandterne

Sandternen (Gelochelidon nilotica) er en fugleart i terneslægten Gelochelidon, hvor den er eneste art. Den lever spredt over alle kontinenter, bortset fra Antarktis. I Europa findes den største bestand i Spanien. Arten har et vingefang på op til 110 centimeter. Den er kraftigt bygget og mågelignende med lange ben og fanger mest sin føde på jorden, ikke ved at styrtdykke efter fisk som mange andre terner.

Føden består blandt andet af mus, frøer, firben og biller.

Forekomst i Danmark 
Sandternen yngler sjældent i Danmark, 1 par blev registreret i 2011. Bestanden har været aftagende gennem hele 1900-tallet. På den danske rødliste opføres den som kritisk truet.

Kilder 

 Dansk Ornitologisk Forening: Sandterne (Gelochelidon nilotica). Arkiveret udgave: archive.org.

 

Terner
Fugle fra Amerika
Fugle fra Eurasien
Atomkraft? - Nej Tak

Atomkraft? - Nej Tak er et dansk musikalbum udgivet i 1976 på CBS (ATOM P) med medvirken af en række danske bands. Albummet indeholder en række sange, hvis tema kredser om modstanden mod atomkraft og albummets titel og cover var hentet fra datidens slogan udviklet af Organisationen til Oplysning om Atomkraft.

Albummet blev oprindeligt udsendt som LP og blev genudsendt som CD i 2010 på Universal (UNI 275 257 3) som en del af bokssættet Dansk Rock Historie 1965-1978.

Indhold

Side 1 
 Gnags, "Sig Nej, Sig Nej"	2:24
 Jomfru Ane, "Den Stumme Lakaj" 2:47
 Agitpop, "Sang Om A-Kraft"	3:28
 Bifrost, "Solsorten" 3:13
 Povl Dissing & O.O.A.-Gruppen, "Så Bare, Bare, Bare Ta' Det Roligt" 3:55
 Spillemændene & Shit & Chanel	"Til Danmark" 3:43
 Sebastian, "Håber Fordi" 4:55

Side 2 
 Hos Anna	"Atomkraftædemig-Nej" 2:18
 Lasse Helner & Mathilde, Abesangen 2:46
 Totalpetroleum, "Den Bedste Isme (Min Organisme)"	2:27
 Niels Hausgaard, "Hilsen Fra Os"	3:37
 Aorta, "Atomenergiens ABC" 1:40
 Lone Kellermann, "Sidste Vers" 4:54
 Krølle-Erik, "Energi-Junkie" 3:21
 Gasolin'	"Dejlig er Jorden"	2:57

Eksterne links 
 Information på discogs.com

 

Album fra 1976
Album fra Danmark
Skipper Skræk (film fra 1980)

Skipper Skræk er en musikalsk komediefilm fra 1980 instrueret af Robert Altman og med Robin Williams i rollen som Skipper Skræk og Shelley Duvall som Olive Oyl.

Medvirkende 
 Robin Williams – Skipper Skræk
 Shelley Duvall – Olivia
 Ray Walston – Pappy, Skipper Skræk far
 Paul L. Smith – Bluto
 Paul Dooley – Wimpy
 Richard Libertini – George W. Geezil
 Linda Hunt – Fru Oxheart
 Donald Moffat – Tolder
 MacIntyre Dixon – Cole Oyl (Olivias far)
 Roberta Maxwell – Nana Oyl (Olivias mor)
 Donovan Scott – Castor Oyl (Olivias bror)

Referencer

Ekstern henvisning 
 

Amerikanske film fra 1980
Komediefilm fra USA
Film baseret på tegneserier
John Wark

John Wark (født 4. august 1957 i Glasgow, Skotland) er en tidligere skotsk fodboldspiller (offensiv midtbane).

Wark tilbragte hele sin 22 år lange karriere i engelsk fodbold. Længst tid spillede han hos Ipswich, som han var tilknyttet i hele 17 sæsoner, fordelt over tre perioder. Han hjalp klubben til sejr i både FA Cuppen og UEFA Cuppen, og blev desuden kåret til PFA Players Player of the Year, en kåring af den bedste spiller i engelsk fodbold, i 1981.

Udover tiden hos Ipswich var Wark desuden tilknyttet Liverpool og Middlesbrough. Hos Liverpool var han en del af klubbens særdeles succesfulde hold op gennem 1980'erne, og hjalp klubben til tre engelske mesterskaber og én FA Cup-titel. Han spillede også for klubben under Mesterholdenes Europa Cup finale 1985, hvor Heysel-tragedien fandt sted.

Wark spillede desuden 29 kampe og scorede syv mål for det skotske landshold. Hans første landskamp var et opgør mod Wales 19. maj 1979, hans sidste en kamp mod Jugoslavien 12. september 1984. Han repræsenterede sit land ved VM i 1982 i Spanien, og spillede alle skotternes tre kampe i turneringen.

Wark var blandt de berømte fodboldspillere der spillede med i filmen Victory - fangelejrens helte, der havde premiere i 1981. Af andre fodboldspillere der deltog i filmen kan nævnes Pelé, Bobby Moore og Paul Van Himst.

Titler 
Engelsk mesterskab
 1984, 1986 og 1988 med Liverpool

FA Cup
 1978 med Ipswich
 1986 med Liverpool

UEFA Cup
 1981 med Ipswich

Referencer

Eksterne henvisninger 

 

Fodboldspillere fra Skotland
Fodboldspillere fra Ipswich Town F.C.
Fodboldspillere fra Middlesbrough F.C.
Fodboldspillere fra Liverpool F.C.
Personer fra Glasgow
Deltagere ved verdensmesterskabet i fodbold 1982
E.C. Segar

Elzie Crisler Segar (8. december 1894 - 13. oktober 1938) var en amerikansk tegneserieforfatter, bedst kendt som skaberen af Skipper Skræk, en figur, som først dukkede op i 1929 i avisen tegneserien "Thimble Theatre"

En figur fra Segars tegneserie, "Eugene the Jeep", kan have været inspiration til ordet for køretøjet jeep.

Referencer 

Tegneserieforfattere fra USA
Personer fra Illinois